**KÖZLEMÉNY**

**hulladékgazdálkodási hatósági eljárás megindulásáról**

**Az ügy tárgya:** Globe Aqua Kft. nem veszélyes hulladékok előkezelésére és hasznosítására vonatkozó hulladékgazdálkodási engedélyének módosítására irányuló hulladékgazdálkodási hatósági eljárás

**Az ügy ügyiratszáma:** SO/KTHF/06622/2023.

**Az eljárás megindulásának napja:** 2023. szeptember 10.

**Az ügyintézési határidő:** Az eljárás megindulásától számított 55nap

Az általános közigazgatási rendtartásról szóló 2016. évi CL. törvény (a továbbiakban: Ákr.) 50. § (5) bekezdése értelmében az ügyintézési határidőbe nem számít be az eljárás felfüggesztésének, szünetelésének időtartama.

**Az ügyintéző neve és elérhetősége:**

Kondacs Katalin [kondacs.katalin@somogy.gov.hu](mailto:kondacs.katalin@somogy.gov.hu)

Telefonszám: 82/795-730

**A kérelem rövid ismertetése:**

A **Globe Aqua Szolgáltató Korlátolt Felelősségű Társaság** (székhelye: 8651 Balatonszabadi, külterület 0187/10 hrsz., a továbbiakban: Kérelmező) a Somogy Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály Hulladékgazdálkodási Osztálya (a továbbiakban: Kormányhivatal) által az SO/KTHF/05369-40/2022. ügyiratszámon kiadott nem veszélyes hulladékok előkezelésére és hasznosítására vonatkozó hulladékgazdálkodási engedéllyel (a továbbiakban: Engedély) rendelkezik. Az Engedély 2022 november 21. napján véglegessé vált és 2027 november 17. napjáig hatályos.

Az ÖKO-SIÓ Környezetvédelmi, Mérnöki és Szolgáltató Kft. (székhelye: 8600 Siófok, Széchenyi utca 49., a továbbiakban: Meghatalmazott) 2023. szeptember 10. napján által benyújtott kérelemben a Magyarországon változó munkaterületen nem veszélyes hulladék előkezelésére és hasznosítására vonatkozó hulladékgazdálkodási engedély módosítását kérte.

A módosítási kérelemben a Kérelmező a bezárt települési hulladéklerakók rekultivációjának érdekében végezné a tevékenységét, mely következtében a 20 03 01 és kódú hulladékkal bővítené a már meglévő engedélyében szereplő előkezelni és hasznosítani kívánt hulladékok listáját, a kezelendő mennyiséget nem módosítva. Továbbá az Engedélyben meghatározott tevékenységeket új előkezelési tevékenységgel [a rostálás (E02-13)] és új hasznosítási tevékenységgel az R11 (az R1–R10 műveletek valamelyikéből származó hulladék hasznosítása)] bővítené ki.

**A Kérelmező neve, székhelye:**

**Globe Aqua Szolgáltató Korlátolt Felelősségű Társaság** (székhelye: 8651 Balatonszabadi, külterület 0187/10 hrsz.)

**A tervezett tevékenység hatásterülete, az érintett települések:**

A tervezett tevékenység végzésének helye, Magyarország egész területén, változó munkaterületeken.

A Kormányhivatal a közleményt a honlapján ([www.kormanyhivatalok.hu/kormanyhivatalok/somogy](http://www.kormanyhivatalok.hu/kormanyhivatalok/somogy))

**2023. szeptember 19.** napján **teszi közzé**.